Tobias Figueiredo

Tobias Pereira Figueiredo (sündinud 2. veebruaril 1994 Sátãos) on Portugali jalgpallur, kes mängib keskkaitsjana Brasiilia kõrgliigaklubis Fortaleza.

2006. aastal liitus ta Lissaboni Sportingu noorteakadeemiaga. Hooajal 2012/13 debüteeris ta klubi reservmeeskonnas Portugali esiliigas. Hooaja 2013/14 teises pooles mängis ta laenul Hispaania tugevuselt kolmanda liiga klubis Reus. Sportingu põhimeeskonnas debüteeris Figueiredo Portugali kõrgliigas 18. jaanuaril 2015 mängus Rio Ave vastu. Esimese värava Portugali kõrgliigas lõi ta sama aasta 1. veebruaril mängus Arouca vastu. Kuigi ta pikendas 2015. aasta aprillis Sportinguga lepingut, sai ta alates hooajast 2015/16 klubi põhimeeskonnas mänguaega harva. Hooajal 2016/17 oli ta laenule Portugali kõrgliigaklubis Nacional.

2018. aasta jaanuaris läks ta Sportingust laenule Inglismaa esiliigaklubisse Nottingham Forest. 2018. aasta juulis läks ta Nottingham Foresti püsivalt üle.

2022. aasta juunis sõlmis ta kaheaastase lepingu Hull Cityga. Pärast 2023. aasta jaanuari ta Hull Citys enam koosseisu ei pääsenud, sest uus peatreener Liam Rosenior hakkas tema asemel keskkaitses eelistama Alfie Jonesi ja Sean McLoughlini.

2023. aasta juulis sõlmis ta kolmeaastase lepingu  Brasiilia kõrgliigas tegi ta debüüdi 5. augustil 2023 mängus Goiási vastu ning lõi selles mängus omavärava (see jäigi mängu ainsaks väravaks)."Atuações do Fortaleza: Tobias marca contra, e Marinho não brilha em derrota para Goiás". ge.globo.com. 5.8.2023. Vaadatud 8.8.2023"Goiás vence Fortaleza, com gol contra, e se afasta da Zona de Rebaixamento". www.terra.com.br. 5.8.2023. Vaadatud 8.8.2023

Aastatel 2009–2016 mängis Figueiredo Portugali noortekoondistes, kogudes neis kokku 66 mängu. 2015. aastal võitis ta Portugali kuni 21-aastaste koondisega Euroopa omavanuste meistrivõistlustel hõbemedali. 2016. aasta suveolümpiamängude jalgpalliturniiril osales ta Portugali olümpiavõistkonna koosseisus. Olümpiaturniiri teises alagrupimängus lõi ta värava Hondurase vastu. 

Tema vanem vend Cristiano on jalgpalliväravavaht.

 Saavutused 
Sporting CP
Taça de Portugal: 2014–15
Taça da Liga: 2017–18
Supertaça Cândido de Oliveira: 2015

 Viited 

Kategooria:Portugali jalgpallurid
Kategooria:Lissaboni Sportingu jalgpallurid
Kategooria:Nottingham Forest FC jalgpallurid
Kategooria:Hull City AFC jalgpallurid
Kategooria:Fortaleza Esporte Clube mängijad
Kategooria:The Championshipi mängijad
Kategooria:Primeira Liga mängijad
Kategooria:Campeonato Brasileiro Série A mängijad
Kategooria:Sündinud 1994